[{"text_idx": "#000002", "text": "ESU\u0308 uudised Ajakiri Eesti Skaut Galerii"}, {"text_idx": "#000007", "text": "O\u0303ppimine la\u0308bi tegevuseSo\u0303brad ja seiklusIga- vo\u0303i u\u0308lena\u0308dalased kokkusaamisedMatkad ja laagridJuhtide koolitusedRahvusvahelised u\u0308ritusedUus noorteprogrammEnese proovilepanek ja po\u0303nevad va\u0308ljakutsedOma lahedate ideede teostamise vo\u0303imalusedKeskkonnakasvatusU\u0308ks heategu pa\u0308evasU\u0308le 1000 skaudiso\u0303bra Eestis ja ca 40 miljonit u\u0308le maailma"}, {"text_idx": "#000008", "text": "... skautluse su\u0308mboliks on liilia, mille skautluse rajaja lord Baden Powell vo\u0303ttis u\u0308le ru\u0308u\u0308tlitelt, kes sarnaselt skautidele hindavad ausust, siirust ja va\u0308a\u0308rikust."}, {"text_idx": "#000009", "text": "Selleaastane u\u0308ldkogu oli juhatuse jaoks natukese teistmoodi. Olime aastake toimetanud peaaegu ta\u0308ielikult uues kooseisus nii juhatuse liikmete, kui ka kontori vaates ning kohanemist oli palju. Siiski on ro\u0303o\u0303m, et palju sai tehtud ja ESU\u0308 on ja\u0308tkuvalt edasi liikumas."}, {"text_idx": "#000011", "text": "U\u0308ks vo\u0303imalus, mida me enne ei ole kasutanud, on noorte kaasamine u\u0308ldkogu juhtimisse. Sel aastal sai tehtud otsus, et anname neile vo\u0303imaluse kogemusi saada. Mis muud see skautlus on, kui o\u0303ppimine la\u0308bi tegevuse! Selle aasta u\u0308ldkogu juhtis Merili Silvet, kes vo\u0303ttis oma kogemuse kokku nii:"}, {"text_idx": "#000012", "text": "\u201eSel aastal avanes mul suurepa\u0308rane vo\u0303imalus mitte osaleda, vaid hoopis juhatada iga-aastast u\u0308ldkogu, millest ma olin varem kuulnud ainult oma ema ja isa juttude kaudu. Tuleb tunnistada -pa\u0308ris o\u0303udne tundus alguses juhtida ta\u0308iskasvanutest tulvil u\u0308ritust, eriti veel, kui viisakusreeglites on kirjas, et laps ra\u0308a\u0308gib siis, kui kana pissib. Aga vo\u0303ta na\u0308pust! Esinema minnes vaadati mulle otsa so\u0303bralike na\u0308gudega ning kohe kadus a\u0308revus minu kehast. Pa\u0308rast seda la\u0308ksid asjad enam-va\u0308hem plaanipa\u0308raselt ning lo\u0303pus sain skaudimajast minna va\u0308lja mo\u0303ttega, et saavutasin ta\u0308na midagi va\u0308gevat! Skautlus on hea keskkond, kus saab ilma a\u0308revuseta uusi asju proovida ning kus leidub to\u0303esti a\u0308gedaid inimesi!\u201c"}, {"text_idx": "#000013", "text": "U\u0308ldkogul kinnitati vajalikud aruanded nagu Revisjoni komisjoni aruanne, 2022. majandusaasta aruanne ja ESU\u0308 juhatuse aruanne. Lisaks, valiti juhatusse uued liikmed, mille u\u0308le on mul va\u0308ga hea meel! Sellest kevadest to\u0308o\u0308d alustanud juhatuse liikmed on programmijuht Peeter Aleksander Paju, suhtlusjuht Luisa Viisileht ning va\u0308lisuhetejuht Jaagup Markus Niitva\u0308gi, kes vahetas va\u0308lja Annika Annuse tema ametiaja lo\u0303ppemise to\u0303ttu. Toimusid ka valimised aukohtusse, lastekaitse usaldusisikuks ja EGLESU\u0308 SA-sse."}, {"text_idx": "#000014", "text": "Suuremat sorti muudatus, mis sai sisse viidud po\u0303hikirja, oli u\u0308ldkogu volinike vanuse langetamine vanemskaudi ealistele. Sellega anname meie noortele vo\u0303imaluse rohkem kaasa ra\u0308a\u0308kida juhtimisotsustes. Samuti annab see neile parema arusaama, kuidas ka\u0308ib u\u0308he organisatsiooni juhtimine."}, {"text_idx": "#000015", "text": "Aita\u0308h ko\u0303igile kaasamo\u0303tlejatele ja osalejatele!"}]